**Obchodné podmienky**

v zmysle ustanovenia § 273 ods. 1 Obchodného zákonníka č. 513/1991 Zb. v platnom a účinnom znení (ďalej len „**Obchodné podmienky**“)

1. **Všeobecné ustanovenia**

Prevádzkovateľom internetového obchodu umiestneného pod doménou http://www.a1attack.com je

**Predávajúci:**

|  |  |
| --- | --- |
| Obchodné meno:Sídlo:IČO:DIČ:Registrácia:Odd.:E-mail:Tel. č.:Štatutárny orgán: | A1Attack s.r.o.Tureň 2, 903 01 Senec482086392120113468Zapísaná v OR Okresného súdu Bratislava ISro, vložka číslo: 105015/Bairport@a1attack.com+421 903 700 686Ing. [Dick Kvetňanský](file:///C%3A%5C%5CUsers%5C%5CViktor%5C%5CDownloads%5C%5Chladaj_osoba.asp%3FPR%3DKvet%C5%88ansk%C3%BD%26MENO%3DDick%26SID%3D0%26T%3Df0%26R%3D1) |

(ďalej ako „**Predávajúci**“)

* 1. Kupujúcim je fyzická alebo právnická osoba, ktorá je odberateľom služieb od Predávajúceho prostredníctvom internetového obchodu na [www.a1attack.com](http://www.a1attack.com) (ďalej aj „Internetový obchod“) a ktorá vyplnila elektronickú Objednávku a elektronicky ju odoslala za účelom objednania služby (ďalej len „Kupujúci“).
	2. Spotrebiteľom je fyzická osoba, ktorá si neobjednáva služby ponúkané prostredníctvom Internetového obchodu pre účely jeho ďalšieho predaja iným osobám, alebo fyzická osoba, ktorá pri uzatváraní a plnení kúpnej zmluvy nekoná v rámci svojej podnikateľskej činnosti alebo výkonu zamestnania či povolania (ďalej len „Spotrebiteľ“).
	3. Obchodné vzťahy medzi Predávajúcim a Kupujúcim založené objednávkou v tomto Internetovom obchode podľa bodu I. ods. 4 Obchodných podmienok, sa riadia týmito Obchodnými podmienkami, ktoré sú pre obe zmluvné strany záväzné.
	4. Elektronickou objednávkou (ďalej ako aj „Objednávka“) sa rozumie elektronický formulár nachádzajúci sa na webstránke Internetového obchodu odoslaný Kupujúcim elektronicky za účelom objednania služby, ktorý okrem iného obsahuje informácie o Kupujúcom podľa bodu 6 Obchodných podmienok.
	5. Službami, ktoré poskytuje Predávajúci sa rozumejú najmä: a) Krátky lety, b) Stredný let, c) Dlhý let (ďalej aj ako „Služby“).
	6. Služby poskytuje priamo Predávajúci, alebo iní poskytovatelia prostredníctvom Predávajúceho, ktorí sú oprávnení na vykonávanie Služieb v zmysle príslušných právnych predpisov Slovenskej republiky (ďalej aj ako „Iní poskytovatelia“).
1. **Objednávka**
	1. Podmienkou platnosti elektronickej Objednávky je vyplnenie formulára údajmi, t.j. pravdivé a úplné vyplnenie požadovaných osobných údajov, a to mena, priezviska, obchodné meno (voliteľné), telefonického čísla a e-mailovej adresy. Ak nebude Objednávka obsahovať náležitosti uvedené v predchádzajúcej vete, považuje sa za neúplnú, resp. neurčitú.
	2. Predávajúci si vyhradzuje právo zrušiť Objednávku alebo jej časť v prípade, ak:
		1. Objednávku nie je možné záväzne potvrdiť (napr. nemožnosť odoslať odpoveď (akceptáciu) na e-mailovú adresu, ktorá bola Kupujúcim uvedená v Objednávke
		2. Kupujúci nereaguje na prípadnú výzvu Predávajúceho
		3. Objednávka je neúplná alebo neurčitá
		4. nebolo možné potvrdiť Objednávku
		5. ak celková cena za objednanú Službu nebola Kupujúcim uhradená Predávajúcemu
		6. Predávajúci nevie zabezpečiť Službu objednanú Kupujúcim.
	3. Objednávku Kupujúci dokončí kliknutím na príslušné tlačidlo. Pred zakliknutím príslušného tlačidla je Kupujúci povinný oboznámiť sa s týmito Obchodnými podmienkami a toto oboznámenie potvrdiť zakliknutím príslušného tlačidla.
	4. Odoslaním Objednávky Kupujúcim sa táto považuje za záväznú.
	5. Predávajúci bezodkladne odošle Kupujúcemu potvrdzujúci e-mail o prijatí objednávky spolu s voucherom obsahujúci poukaz na Službu zakúpenú Kupujúcim (ďalej aj ako „Voucher“ alebo aj „Poukaz“). Doručením e-mailu Predávajúceho na e-mailovú adresu Kupujúceho o tom, že Predávajúci obdržal Objednávku, sa Objednávka považuje za prijatú, čím vzniká kúpna zmluva uzatvorená na diaľku medzi Predávajúcim a Kupujúcim.
	6. Storno Objednávky:
		1. Kupujúci môže stornovať Objednávku aj bez udania dôvodu kedykoľvek pred tým ako bola Objednávka prijatá podľa bodu II. Ods. 5 Obchodných podmienok.
		2. Po prijatí Objednávky podľa bodu II. Ods. 5 Obchodných podmienok môže Kupujúci zrušiť svoju Objednávku najneskôr nasledujúci pracovný deň po dni kedy Predávajúci obdržal Objednávku od Kupujúceho. Kupujúci je v takomto prípade povinný zaplatiť Predávajúcemu storno poplatok vo výške 10% z ceny objednávky.
		3. Objednávku je možné zrušiť len v pracovných dňoch, a to e-mailom na adrese: airport@a1attack.com, pričom je v predmete e-mailu potrebné uviesť STORNO OBJEDNÁVKY.
2. **Cena**
	1. Cena Služieb je uvedená na webstránke Internetového obchodu.
	2. Predávajúci si vyhradzuje právo jednostrannej zmeny cien Služieb. Konečná cena pre Kupujúceho je uvedená v potvrdení Objednávky.
	3. Predávajúci môže poskytnúť na ponúkané Služby zľavy, ktoré budú uvedené na internetovej stránke Internetového obchodu Predávajúceho.
	4. K Službe zakúpenej Kupujúcim od Predávajúceho je priložená faktúra. Kupujúci súhlasí, aby bol alternatívne Predávajúci oprávnený zaslať Kupujúcemu elektronickú faktúru na jeho e-mailovú adresu.
3. **Možnosti platby za Služby**
	1. Možnosť platby za služby resp. platobný systém je napojený na platobnú bránu spoločnosti GOPAY s.r.o., ktorá poskytuje zabezpečenú technológiu prijímania kariet. Všetky údaje o platobných kartách zadávate pomocou zabezpečeného a dôveryhodného kanála spoločnosti GOPAY s.r.o..
	2. Predávajúci akceptuje platbu za Služby len prostredníctvom platobnej brány a to online platobnou kartou: VISA, VISA Electron, MasterCard, MasterCard Electronic, Maestro.
	3. Ak cena nebude uhradená v plnej výške za objednanú Službu, Predávajúci je oprávnený zastaviť alebo prerušiť akúkoľvek dodávku Služby Kupujúcemu.
4. **Dodacie podmienky a prevzatie Voucheru**
	1. Predávajúci zasiela Voucher Kupujúcemu emailom, až po úspešnom zaplatení kúpnej ceny v zmysle článku IV.
	2. Voucher je Kupujúcemu zasielaný prostredníctvom emailu na adresu, ktorú zadal v Objednávke.
	3. Voucher Predávajúci dodáva bez územného obmedzenia.
	4. Voucher odoslaný Predávajúcim, je Kupujúci povinný prevziať.
	5. V prípade, ak objednaný Voucher nebude možné odoslať, Predávajúci bude o tom Kupujúceho ihneď informovať.
5. **Uplatňovanie Voucheru**
	1. Na využitie Služby, ktorú si Kupujúci zakúpil v Internetovom obchode je potrebné uplatniť Voucher, ktorý Kupujúci obdržal a to v elektronickej forme.
	2. Voucher obsahuje nasledujúce údaje: a) názov Služby, ktorú si Kupujúci objednal, b) doba platnosti Voucheru, c) kód Voucheru.
	3. Voucher je možné použiť iba jedenkrát, v prípade ak vo Voucheri nie je uvedené inak. Voucher je prevoditeľný na tretiu osobu.
	4. Doba platnosti Voucheru je obmedzená a Voucher možno použiť najneskôr posledný deň tejto lehoty. V prípade ak posledný deň lehoty pripadá na sviatok, alebo víkend je posledný deň lehoty stanovený Predávajúcim podľa dohody s Kupujúcim.
	5. Pre uplatnenie Voucheru je potrebné si zarezervovať termín u Predávajúceho. Zmenu zarezervovaného termínu je potrebné oznámiť Predávajúcemu najneskôr 3 dni pred uskutočnením Služby.
	6. Predávajúci má právo v prípade zlého počasia, alebo iných objektívnych skutočností, ktoré by mohli spôsobiť prípadnú škodu na majetku, alebo na zdraví zrušiť zarezervovaný termín a poskytnúť nový termín po dohode.
	7. Predávajúci môže odmietnuť Voucher v prípade že: a) bol predložený po dobe platnosti, b) bol už raz použitý, c) bol neplatný z dôvodu odstúpenia od Objednávky d) poskytnutie Služby by bolo v rozpore s platnými právnymi predpismi.
6. **Reklamácia**
	1. Predávajúci zodpovedá, že Voucher obsahuje všetky náležitosti, tak ako je uvedené v Internetovom obchode a že Kupujúcemu bude dodané požadované množstvo objednaných Voucherov na objednané Služby.
	2. V prípade, že Kupujúci pri prijatí Voucheru zistí vady, je povinný:
		1. oznámiť jednotlivé vady Voucheru Predávajúcemu do 2 pracovných dní odo dňa prevzatia Voucheru, telefonicky na číslo: +421 903 700 686, e-mailom na e-mailovú adresu airport@a1attack.com alebo na adrese Predávajúceho: Tureň 2, 903 01 Senec, Slovenská republika
		2. každý jeden prípad reklamácie bude Predávajúci posudzovať osobitne
	3. Predávajúci vybaví reklamáciu bezodkladne, resp. najneskôr v lehote 30 kalendárnych dní odo dňa obdržania reklamovaného Voucheru.
		1. V prípade ak Kupujúci chce reklamovať poskytnutú Službu, je potrebné takúto reklamáciu oznámiť Predávajúcemu osobne a to emailom na e-mailovú adresu airport@a1attack.com/resp. telefonicky na číslo +421 903 700 686 alebo doporučenou poštou na adrese Predávajúceho: Tureň 2, 903 01 Senec, Slovenská republika. V písomnosti môže Kupujúci navrhnúť aj spôsob vybavenia reklamácie.
		2. Predávajúci je povinný postupovať pri vybavovaní reklamácie v súlade so zákonom č. 250/2007 Z. z. o ochrane spotrebiteľa a zákonom 40/1964 Zb. Občiansky zákonník a vybaviť takúto reklamáciu najneskôr do 30 dní.
7. **Vrátenie Voucheru / Odstúpenie od zmluvy zo strany Spotrebiteľa**
	1. Kupujúci, ktorý je Spotrebiteľ, je oprávnený bez uvedenia dôvodu odstúpiť od kúpnej zmluvy do štrnástich dní odo dňa prevzatia Voucheru.
	2. Okamih prevzatia Voucheru sa spravuje ustanovením § 7 ods. 4 Zákona č.102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov v znení neskorších predpisov.
		1. Odstúpením Kupujúceho - Spotrebiteľa od kúpnej zmluvy sa zmluva od začiatku zrušuje. V takomto prípade Predávajúci:vráti Kupujúcemu - Spotrebiteľovi najneskôr v lehote 14 dní odo dňa odstúpenia od zmluvy cenu zaplatenú za Službu, ktorú Kupujúci – Spotrebiteľ uhradil, vrátane nákladov, ktoré Kupujúci - Spotrebiteľ vynaložil v súvislosti s objednaním Služby, a to prevodom na bankový účet Kupujúceho oznámeného podľa bodu VIII ods.3.
	3. Ak sa Kupujúci – Spotrebiteľ rozhodne odstúpiť od kúpnej zmluvy podľa bodu VIII ods. 1, Kupujúci kontaktuje Predávajúceho vyplneným formulárom na odstúpenie od zmluvy podľa Prílohy č. 1 Obchodných podmienok s uvedením kódu Voucheru, mena a priezviska, adresy bydliska Kupujúceho a dátumu objednania alebo prijatia Objednávky.
	4. Podmienkami pre odstúpenie od kúpnej zmluvy podľa bodu VIII ods. 1 sú:
		1. Služba nesmie byť využitá, v prípade ak Služba uvedená na Voucheri bola poskytnutá Predávajúcim, Kupujúci vyhlasuje, že bol poučený o tom, že už nemá možnosť odstúpiť od kúpnej zmluvy
	5. Ak Kupujúci - Spotrebiteľ odstúpi od kúpnej zmluvy podľa bodu VIII ods. 1, zašle Voucher späť Predávajúcemu.
		1. Predávajúci nie je povinný akceptovať odstúpenie od kúpnej zmluvy Kupujúcim - Spotrebiteľom najmä ak Voucher je využitý treťou osobou.
8. **Rozhodné právo, právomoc súdu a alternatívne riešenie sporov**
	1. Predávajúci a Kupujúci sa zaväzujú, že všetky spory, ktoré vzniknú z ich právneho vzťahu, budú riešiť vzájomnými zmierlivými rokovaniami, aby tak predišli možným súdnym sporom. Ak mimosúdnymi rokovaniami Predávajúci a Kupujúci nedospejú k zmieru, budú svoje spory riešiť pred príslušným súdom Slovenskej republiky.
	2. Právne vzťahy Zmluvou alebo Obchodnými podmienkami výslovne neupravené sa riadia ustanoveniami platnými právnymi predpismi Slovenskej republiky v platnom a účinnom znení.
		1. Alternatívne riešenie sporov:
		2. Účelom tohto ustanovenia Obchodných podmienok je informovať Spotrebiteľa o možnosti a podmienkach alternatívneho riešenia sporov medzi Predávajúcim a Spotrebiteľom.
		3. Alternatívnym riešením sporu je postup subjektu alternatívneho riešenia sporov, ktorého cieľom je dosiahnutie zmierlivého vyriešenia sporu medzi jeho stranami, t.j. medzi Predávajúcim a Spotrebiteľom. Spotrebiteľ môže svoj spor s Predávajúcim riešiť prostredníctvom alternatívneho riešenia sporov.
		4. Orgánom alternatívneho riešenia sporov je v zmysle všeobecne záväzných právnych predpisov Slovenská obchodná inšpekcia, na ktorú sa môže Spotrebiteľ obrátiť.
		5. Spotrebiteľ sa môže o podmienkach a platforme alternatívneho riešenia sporov informovať na: http://www.soi.sk/sk/Alternativne-riesenie-spotrebitelskych-sporov.soi
		6. Spotrebiteľ môže taktiež podať návrh na začatie alternatívneho riešenia sporu prostredníctvom Európskej platformy alternatívneho riešenia sporov RSO podľa čl. 14 ods. 1 a 2 nariadenia Európskeho parlamentu a Rady (EÚ) č. 524/2013 z 21. mája 2013 o riešení spotrebiteľských sporov online, ktorým sa mení nariadenie (ES) č. 2006/2004 a smernica 2009/22/ES (nariadenie o riešení spotrebiteľských sporov online) (Ú. v. EÚ L 165, 18. 6. 2013).
		7. V súlade s vyššie uvedeným nariadením Predávajúci uvádza odkaz na možnosti využitia Európskej platformy RSO: https://webgate.ec.europa.eu/odr/main/?event=main.home.show
9. **Spracúvanie osobných údajov**
	1. Spracúvanie osobných údajov Kupujúceho, ktorý je fyzickou osobou, je upravené nariadením EP a Rady (EÚ) č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“), zákonom č. 18/2018 Z. z., o ochrane osobných údajov a o zmene a doplnení niektorých zákonov, v účinnom znení (ďalej len „ZOOU“) a ostatnými všeobecne záväznými predpismi. Bližšie informácie sú uvedené v dokumente Informácie o spracúvaní osobných údajov určené dotknutým osobám.
10. **Záverečné ustanovenia**
	1. Obchodný vzťah medzi Predávajúcim a Kupujúcim v celom svojom rozsahu podlieha režimu týchto Obchodných podmienok, právnemu poriadku Slovenskej republiky, najmä ustanoveniam zákona č. 513/1991 Zb. Obchodného zákonníka v znení neskorších predpisov a to aj v prípade, že Kupujúci je štátnym príslušníkom inej krajiny ako Slovenská republika. V prípade, že účastníkom právneho vzťahu je Spotrebiteľ, vzťahujú sa na tento právny vzťah aj príslušné ustanovenia zákona č. 250/2007 Z. z. o ochrane spotrebiteľa a o zmene zákona Slovenskej národnej rady č.372/1990 Zb. o priestupkoch v znení neskorších predpisov, zákona č.102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov, zákona č. 22/2004 Z. z. o elektronickom obchode a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení zákona č. 284/2002 Z. z., zákona č.351/2011 Z. z. o elektronických komunikáciách v znení neskorších predpisov, a zákona č. 40/1964 Zb. Občianskeho zákonníka v znení neskorších predpisov, a to aj v prípade, že Kupujúci je štátnym príslušníkom inej krajiny ako Slovenská republika.
	2. Ak bude niektoré ustanovenie Obchodných podmienok neplatné, neúčinné alebo nevymáhateľné, ostatné ustanovenia Obchodných podmienok ostávajú v platnosti a účinnosti.
		1. Orgánom dozoru nad dodržiavaním povinností Predávajúceho je Slovenská obchodná inšpekcia podľa zákona Slovenskej národnej rady č. 71/1986 Zb. o Slovenskej obchodnej inšpekcii.
		2. Všetky písomnosti a iné zásielky, ktoré Kupujúci bude doručovať Predávajúcemu, je Kupujúci povinný doručiť osobne alebo doporučene prostredníctvom pošty, kuriérskej spoločnosti alebo prostredníctvom elektronickej pošty na adresu Predávajúceho uvedenú na webstránke Predávajúceho, pokiaľ v týchto Obchodných podmienkach nie je uvedené inak.
		3. Kúpna zmluva uzatvorená na diaľku medzi Predávajúcim a Kupujúcim sa spravuje týmito Obchodnými podmienkami Predávajúceho. Obchodné podmienky sa pre Kupujúceho stávajú účinnými a záväznými objednaním Služby ponúkanej Predávajúcim.
		4. Kupujúci odoslaním Objednávky potvrdzuje, že sa oboznámila s Obchodnými podmienkami Predávajúceho, ktoré sú k dispozícii na webových stránkach Internetového obchodu Predávajúceho, týmto Obchodným podmienkam rozumie, súhlasí s nimi a zaväzuje sa nimi riadiť.
		5. Predávajúci má právo kedykoľvek jednostranne zmeniť alebo doplniť tieto Obchodné podmienky Predávajúceho. Zmenené a doplnené Obchodné podmienky nadobúdajú účinnosť dňom uverejnenia na webstránke Internetového obchodu.
		6. Obchodné podmienky boli vypracované Predávajúcim a sú platné a účinné od 12.12.2019.

**Orgán dozoru na úseku ochrany spotrebiteľa:**

Dozor nad dodržiavaním povinností Predávajúceho vykonáva orgán dozoru:

Slovenská obchodná inšpekcia (SOI)

Inšpektorát SOI pre Bratislavský kraj

Prievozská 32, 820 07 Bratislava

Odbor výkonu dozoru

Tel. č. 02/58 27 21 72, 02/58 27 21 04

Fax č. 02/58 27 21 70

**Príloha č. 1 Odstúpenie od kúpnej zmluvy uzavretej na diaľku**

v zmysle § 7 a nasl. Zákona č. 102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov o a zmene a doplnení niektorých zákonov

|  |  |  |
| --- | --- | --- |
|  | Predávajúci | Kupujúci |
| Obchodné meno:Meno a priezvisko: | A1ATTACK s.r.o. |  |
| Ulica a číslo: | Tureň 2 |  |
| Mesto: | Senec |  |
| PSČ: | 90301 |  |
| IČO: | 48208639 |  |
| DIČ/IČ DPH: | 2120113468 |  |
| Telefón: | +421 903 700 686 |  |
| E-Mail: | airport@a1attack.com |  |

**Týmto Vám oznamujem, že odstupujem od uzavretej zmluvy o poskytnutí služby.**

Predmet zmluvy bol zakúpený prostredníctvom internetovej stránky www.a1attack.com

Bola mi zaslaná potvrdená objednávka číslo:

zo dňa: s číslom faktúry: . Voucher/Služba mi bola doručená dňa: .

**Žiadam preto o vrátenie:**

(Zaškrtnite znakom X do štvorca jednu správnu možnosť)

 **plnej hodnoty faktúry** **čiastočnej hodnoty faktúry**

**ktorej predmetom zmluvy je:**

(názov vráteného predmetu zmluvy, a počet kusov)

Požadovanú sumu € mi vráťte na IBAN:

Najneskôr do 14 dní odo dňa odstúpenia som povinný / povinná zaslať
Voucher Predávajúcemu.

V dňa .

 (Meno Priezvisko)

 (podpis)